અધિકારીએ કહ્યું કે, હેન્ડબેગ્સની સ્ક્રીનિંગ દરમિયાન બેગમાં અનેક પ્રકારની વસ્તુઓ સ્ક્રીનમાં દેખાય છે. આવી સ્થિતિમાં તપાસમાં લાગેલા એરપોર્ટ કર્મચારીઓ યાત્રીઓને શંકાસ્પદ વસ્તુઓ બહાર કાઢવા માટે કહે છે. ત્યારબાદ તપાસ થાય છે અને તેમાં ઘણો વિલંબ થઇ જાય છે. પેનની પણ તપાસ કરવામાં આવી શકે છે જો તેનું વજન વધારે લાગે. અધિકારીએ ઉમેર્યું કે શંકાની સ્થિતિમાં અમે અમારા હાથ વડે આખી બેગની તપાસ કરતાં હોઇએ છીએ અને બધો સામાન બહાર કાઢવો પડે છે. તેનાથી પ્રોસેસિંગનો ટાઇમ ધીમો થઇ જાય છે. એવામાં શંકાસ્પદ વસ્તુઓની અલગથી તપાસ થવાની પ્રક્રિયા વેગવંતી બનશે. તેનાથી ચેકિંગની ક્વોલિટી પર પણ કોઇ અસર નહીં થાય.